12 idees vir die familiebediening in jou gemeente | DinkJeug 124172615
12 idees vir die familiebediening in jou gemeente
20th September 2018 dinkjeugFAMILIE NETWERKDiepDink, dinkdiep, familie, familiebediening, huisgeloof, idees, inter-ouderdom, intergeneratief, wenke
Maak vandag 'n begin om jou gemeente as geloofsfamilie te versterk deur ook gesinne te bedien. Hier is 'n paar eenvoudige idees:
Plaas familie-wenke op jou bulletin – iets wat families saam kan doen of oor gesels in die week
Stuur 'n boodskap aan ouers (via WhatsApp, SMS of epos) of plaas in die bulletin waaroor die kategese inhoud gehandel het, sodat ouers en kinders saam daaroor kan gesels.
Bied ouertoerusting aan oor relevante onderwerpe tydens kategese, na 'n erediens of op 'n weeksaand. Onthou om kinderoppassers te reël.
Hou informele ouergesprekke oor 'n koppie koffie oor 'n verskeidenheid onderwerpe. Die doel is nie toerusting of inligting deel nie, maar om 'n ruimte vir gesprek, bemoediging en ondersteuning te skep.
Herdink die inhoud van die doopgesprek of bied 'n dooptoerusting geleentheid aan.
Bied 'n voorhuwelikse of huweliksverryking kursus aan of nooi 'n spreker.
Hou 'n familie kamp. Besluit vooraf oor die rede vir die kamp (bloot lekker saamkuier geleentheid of ook toerusting vir families oor huisgeloof) en kommunikeer dit duidelik.
Netwerk met sielkundiges, maatskaplike werkers en ander diensorganisasies sodat jy weet hoe en waarheen gesinne in nood te verwys.
Hou 'n gemeente ete wat fokus om jonk en oud aan mekaar te verbind. Laat gemeentelede ook mense buite die gemeente nooi.
Gebruik 40 dae reekse om ook gesinne in kleingroepe of byeenkomste byeen te bring waarin kinders welkom en deel is.
Skep geleenthede waar ouers wat nie gewoonlik deel vorm van kategese nie, genooi word. Gebruik die geleenthede om huisgeloof praktyke te vestig.
Vier roetemerkers, soos oorgangstye (Gr 1, Gr 8, nuwe werk, nuwe intrekkers, ens), verliese (iemand oorlede, werkloosheid), hartseer tye (siekte ens.), oorwinnings en spesiale dae met rituele wat almal herinner dat God deel is van die alledaagse lewe.